เดปอร์ติโบอาลาเบส

**เดปอร์ติโบอาลาเบส** () หรือมักย่อว่า **อาลาเบส** เป็นสโมสรฟุตบอลในประเทศสเปน ตั้งอยู่ในบิโตเรีย-กัสเตอิซ จังหวัดอาลาบา ในแคว้นปกครองตนเองประเทศบาสก์ ก่อตั้งขึ้นเมื่อวันที่ 1 กรกฎาคม ค.ศ. 1920 ในนาม **Sport Friends Club** ปัจจุบันเล่นในลาลิกา ลีกสูงสุดของประเทศสเปน หลังจากเลื่อนชั้นขึ้นมาจากเซกุนดาดิบิซิออน ในปี ค.ศ. 2023

อาลาเบส นับว่าเป็นสโมสรที่ประสบความสำเร็จรั้งท้ายในลีกสูงสุดในภูมิภาคประเทศบาสก์ตามหลังอัตเลติกเดบิลบาโอแห่งบิลบาโอ และเรอัลโซซิเอดัดแห่งซานเซบัสเตียน ความสำเร็จที่ยิ่งใหญ่ที่สุดของสโมสรคือการผ่านเข้าไปชิงชนะเลิศ ยูฟ่าคัพ ในปี ค.ศ. 2001 ที่ดอร์ทมุนด์ แต่พวกเขาได้แพ้ให้กับลิเวอร์พูล ในช่วงต่อเวลาพิเศษ ด้วยกฎโกลเดนโกล 5–4 รวมถึงในฤดูกาล 2016–17 ที่ผ่านเข้าไปชิงชนะเลิศ โกปาเดลเรย์ แต่แพ้ให้กับบาร์เซโลนา ไป 3–1 ที่บิเซนเต กัลเดรอน

อาลาเบสมีสีเสื้อแข่งขันเหย้าเป็นลายขาว-น้ำเงิน ซึ่งเป็นสีที่เป็นอัตลักษณ์ของสโมสร ปัจจุบันพวกเขาใช้สนามเมนดิซอร์โรตซา เป็นสนามเหย้าของทีมซึ่งมีความจุ 19,840 ที่นั่ง

## ประวัติ
สโมสรก่อตั้งขึ้นในปี ค.ศ. 1921 ในนาม สปอร์ตเฟรนด์คลับ ก่อนที่ในวันที่ 23 มกราคม ค.ศ. 1921 จะถูกเปลี่ยนชื่อมาเป็นปัจจุบัน อาลาเบส เป็นสโมสรแรกที่เลื่อนชั้นจาก เซกุนดาดิบีซีออน สู่ ลาลิกา ได้สำเร็จ ซึ่งเกิดขึ้นในฤดูกาล 1929–30 ทีมจบลำดับที่ 8 จาก 10 ทีมบนตารางคะแนนในฤดูกาลแรกในลีกสูงสุด ก่อนที่จะตกชั้นในอีก 2 ฤดูกาลถัดมา

ในฤดูกาล 1953–54 สโมสรได้กลับสู่ลีกสูงสุดอีกครั้ง ภายใต้การคุมทีมของ โรมัน การาตากา และได้ตกชั้นในฤดูกาลถัดมา ในเดือนมิถุนายน ค.ศ. 1963 อาลาเบส ตกชั้นสู่ เตร์เซราดิบิซิออน ลีกลำดับที่สามในขณะนั้น ในฤดูกาล 1969-70 สโมสรตกสู่ระดับลีกลำดับที่สี่ แต่เพียงปีเดียวสโมสรก็สามารถกลับขึ้นมาเล่นในเตร์เซราดิบิซิออน ก่อนที่จะประสบความสำเร็จในการเลื่อนชั้นกลับเข้าสู่ เซกุนดาดิบิซิออนในฤดูกาล 1973–74 โดยรักษาการอยู่ในลีกนี้ได้เป็นเวลา 9 ปีก่อนที่จะตกชั้นลงสู่ลีกล่างอีกครั้ง ในฤดูกาล 1987–88 อาลาเบส จบลำดับที่ 8 บนตารางคะแนนเตร์เซราดิบิซิออน ซึ่งเป็นลีกอันดับที่สี่ในขณะนั้น นับเป็นการจบอันดับที่แย่ที่สุดในประวัติศาสตร์ของสโมสรจนถึงปัจจุบัน ก่อนที่ในอีกเจ็ดฤดูกาลถัดมาพวกเขาจะกลับขึ้นมาในเซกุนดาดิบิซิออนได้อีกครั้ง หลังจากคว้าแชมป์กลุ่มของเขาสองปีติดต่อกันใน เซกุนดาดิบิซิออน เบ ฤดูกาล 1992–93 (ลีกลำดับที่สามในขณะนั้นที่เพิ่งก่อตั้งในปี ค.ศ. 1977)

หลังจากพวกเขาชนะเลิศ เซกุนดาดิบิซิออน ฤดูกาล 1997–98 ก็ทำให้พวกเขาเลื่อนชั้นสู่ลีกสูงสุด เป็นครั้งแรกในรอบ 42 ปี โดยในฤดูกาลนี้ อาลาเบส จบลำดับที่ 16 บนตารางคะแนน ซึ่งเก็บแต้มได้มากกว่าทีมที่ต้องเพลย์-ออฟตกชั้นอย่าง เอ็กเตร์มาดูราอินเพียงแต้มเดียว ในฤดูกาลถัดมา อาลาเบส สามารถผ่านเข้าไปลงเล่นในยูฟ่าคัพได้สำเร็จ หลังจากพวกเขาจบอันดับที่หกบนตารางคะแนนลาลิกา ด้วยจำนวน 61 แต้ม โดยในจำนวนนี้พวกเขาสามารถเก็บ 6 แต้มได้จากการชนะบาร์เซโลนา ทั้งเหย้าและเยือน โดยนับเป็นสถิติการจบลำดับที่ดีที่สุดมาจนถึงปัจจุบัน

[thumb|รายชื่อผู้เล่นใน[ยูฟ่าคัพ 2001 นัดชิงชนะเลิศ พบกับลิเวอร์พูล]]
ในฤดูกาล 2000–01 อาลาเบสจบลำดับที่ 10 บนตารางคะแนนลาลิกา และได้ผ่านเข้าสู่รอบชิงชนะเลิศชองฟุตบอลยูฟ่าคัพ หลังจากเอาชนะแอร์สเทอ เอ็ฟเซ ไคเซิร์สเลาเทิร์น ราโยบาเยกาโน และอินเตอร์มิลาน ตามลำดับในรอบแพ้คัดออก ในรอบชิงชนะเลิศ พวกเขาต้องพบกับลิเวอร์พูล ที่เว็สท์ฟาเลินชตาดีอ็อน ในดอร์ทมุนด์ อาลาเบสพ่ายแพ้ในช่วงต่อเวลาพิเศษด้วยกฎโกลเดนโกล 5-4 หลังจากเดลฟิ เกลิ โหม่งสกัดลูกฟรีคิกของแกรี แม็กอัลลิสเตอร์ เข้าประตูตัวเองในนาทีที่ 116

ในฤดูกาลถัดมา อาลาเบส จบฤดูกาลด้วยอันดับที่ 7 บนตารางคะแนนลาลิกา ทำให้ได้ผ่านเข้าไปลงเล่นในยูฟ่าคัพ ฤดูกาล 2002–03 นับเป็นครั้งที่สองที่ได้ลงเล่นในฟุตบอลยุโรป โดยทีมสามารถเอาชนะได้ในรอบแรกกับ อันคารากือจือ ก่อนที่จะแพ้ให้กับเบชิกทัชในรอบที่สอง

ในวันที่ 26 มกราคม ค.ศ. 2003 อาบาเบส ชนะการแข่งขันลาลิกา นัดที่ 100 จากการชนะเรอัลบายาโดลิด 3–1 ที่สนามกีฬาโฆเซซอร์รียา โดยในฤดูกาลนี้พวกเขาต้องตกชั้นลงอีกครั้ง ในเวลานี้ อาลาเบส ถูกซื้อโดยดีมิทรี เพียตร์แมน นักธุรกิจชาวยูเครน - อเมริกัน ทำให้โค้ชและผู้เล่น รวมถึงแฟนบอลต่างไม่พอใจเป็นอย่างมาก อาลาเบส ใช้เวลาเพียงปีเดียวก็สามารถกลับมาสู่ตำแหน่งลีกสูงสุดได้ ก่อนที่จะจบอันดับที่ 18 บนลาลิกาทำให้ต้องตกชั้น อีกครั้ง โดยตลอดฤดูกาลได้ใช้ผู้จัดการทีมถึง 3 คน เพียตส์แมน ออกจากการดำรงตำแหน่งในปี ค.ศ. 2007 ทำให้สโมสรมีหนี้สินจำนวนมาก อาลาเบส ต้องหนีการตกชั้นจากเซกุนดาดิบิซิออนสองฤดูกาล แต่สุดท้ายก็ทำไม่สำเร็จในฤดูกาล 2008–09

อาลาเบส ต้องลงเล่นอยู่ในเซกุนดาดิบิซิออน เบ เป็นเวลา 4 ฤดูกาล ก่อนที่ โฆเซ อันโตนิโอ เกเรสเอตา จะเข้าซื้อสโมสร และสามารถเลื่อนชั้นได้ในฤดูกาล 2012–13 หลังจากชนะการเพลย์-ออฟ ต่อเรอัล ฆาเอน หลังจากการเข้ามาสะสางปัญหาทางเศรษฐกิจของ เกเรสเอตา ในอีกสามปีต่อมา ในวันที่ 29 พฤษภาคม ค.ศ. 2016 อาลาเบส ชนะเลิศเซกุนดาดิบิซิออน ทำให้ได้เลื่อนชั้นสู่ลีกสูงสุดได้เป็นครั้งแรกในรอบ 10 ปี หลังเลกาเนส ทีมลำดับที่สองพ่ายแพ้ต่อนูมันเซีย 2–0 ในวันสุดท้ายของการแข่งขัน
[thumb|250px|[Deportivo de La Coruña vs. Alavés.]]

ในวันที่ 10 กันยายน ค.ศ. 2016 อาลาเบส ชนะการแข่งขันในลีกสูงสุดเป็นครั้งแรกนับตั้งแต่เลื่อนชั้นกลับขึ้นมา โดยเอาชนะแชมป์เก่าอย่างบาร์เซโลนา ด้วยคะแนน 2–1 ที่สนามกัมนอว์ ในวันที่ 7 กุมภาพันธ์ ค.ศ. 2017 อาลาเบส สามารถผ่านเข้าไปชิงชนะเลิศโกปาเดลเรย์ หลังจากเอาชนะ เซลตาเดบิโก ในรอบรองชนะเลิศ นับเป็นครั้งแรกในประวัติศาสตร์สโมสรที่ได้ลงเล่นในรอบชิงชนะเลิศถ้วยในประเทศ หลังจากก่อนหน้านี้เคยผ่านเข้ารอบรองชนะเลิศมาแล้วในปี 1998 และ2004 โดยในปี ค.ศ. 2017 นี้พวกเขาพ่ายแพ้ให้กับบาร์เซโลนา 3–1 ที่บิเซนเต กัลเดรอน โดยในฤดูกาลนี้พวกเขาจบลำดับที่เก้าบนตารางคะแนนลาลิกา จากการชนะ 14 นัด เสมอ 13 นัดและแพ้ 11 นัด

## ผู้เล่น

### ผู้เล่นชุดปัจจุบัน

### ผู้เล่นคนอื่นภายใต้สัญญา

### ทีมสำรอง

### ยืมตัวออก

## ผลงาน
### ผลงานในแต่ละฤดูกาล

----
***15** *ฤดูกาล* ใน ลาลิกา
***37** *ฤดูกาล* ใน เซกุนดาดิบิซิออน
***12** *ฤดูกาล* ใน เซกุนดาดิบิซิออน เบ
***22** *ฤดูกาล* ใน เตร์เซราดิบิซิออน
***1** *ฤดูกาล* ใน ดิบิซิออน เรฆิออนาเรส

## เกียรติประวัติ
* **[[เซกุนดาดิบิซิออน]]**
: **ชนะเลิศ (4)**: 1929–30, 1953–54, 1997–98, 2015–16

***[[เซกุนดาดิบิซิออน เบ]]**
: **ชนะเลิศ (4)**: 1992–93, 1993–94, 1994–95, 2012–13

***[[เตร์เซราดิบิซิออน]]**
: **ชนะเลิศ (5)**:  1940–41, 1960–61, 1964–65, 1967–68, 1973–74
: **ชนะเลิศ**: 1989–90

***ฟุตบอลลีกภูมิภาค**
:บิสเกแชมเปียนชิป: 1929–30
:จิปุสโกแชมเปียนชิป: 1938–39

***[[สแปนิชรอยัลเฟเดราซิออนกรัป|โกปาเฟเดราซิออนเดเอสปัญญา]]**
: **ชนะเลิศ**: 1945–46

***[[โกปาเดลเรย์]]**
: *รองชนะเลิศ*: 2016–17

***[[ยูฟ่ายูโรปาลีก|ยูฟ่าคัพ]]**
: *รองชนะเลิศ:* 2000–01

## หมายเหตุ

## อ้างอิง

## แหล่งข้อมูลอื่น
* 
* Official website 
* Alavés at La Liga
* Alavés at UEFA
* Club profile at BDfutbol (match reports in each season)
* Club history at ''El Correo'' 
* Futbolme team profile
* ''Glorioso'', unofficial website
* Terra club info 

เดปอร์ติโบอาลาเบส
หมวดหมู่:สโมสรกีฬาที่ก่อตั้งในปี พ.ศ. 2464